Nafarroako Parlamentuko Mahaiak, 2018ko ekainaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Carlos Gimeno Gurpegui jaunak aurkeztutako galdera, kontratazio-zerrendetan egoten jarraitu ahal izateari begira irakasle-oposizioetako emaitza gorde ahal izateaz Hezkuntza Departamentuak hartutako erabakiari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko ekainaren 25ean

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioari atxikita dagoen Carlos Gimeno Gurpegui jaunak, Legebiltzarreko Erregelamenduak ezarritakoaren babesean, honako galdera hau egiten du, Hezkuntzako kontseilariak Osoko Bilkuran ahoz erantzun dezan:

Hezkuntza Departamentuak erabaki du  
irakasle-oposizioetako emaitzak kontserbatu ahal izanen direla, halako moduan non ez baita beharrezkoa izanen deitzen diren oposizio guztietara aurkeztea irakasleak kontratatzeko zerrendetan egoteko. Nafarroako Gobernuko Hezkuntzako kontseilaria zaren aldetik, zer balorazio egiten duzu horri buruz?

Iruñean, 2018ko ekainaren 21ean

Foru parlamentaria: Carlos Gimeno Gurpegui